Праваслаўная ікона двух Марый і Саламеі ў Труны Ісуса (Востраў Кіжы, 18 ст.)
**Саламея** (іўр.: שלומית — Шаламіт) — паслядоўніца Ісуса, якая некалькі разоў з’яўляецца ў кананічных Евангеллях і больш падрабязна ў апакрыфічных творах. Саламея большасцю каментатараў разглядаецца як жонка Зевядзея, маці Якава і Яна, двух апосталаў Ісуса, а некаторымі і як сястра Марыі, маці Ісуса. У традыцыі рымскай каталіцкай царквы Саламея лічыцца як адной з Трох Марыяў. Імя Саламея паходзіць ад яўрэйскага слова «*шалом*», што значыць *мір*.

Біблейскае апавяданне
---------------------

У Евангеллі ад Марка 15:40 Саламея названа адной з жанчын, якія прысутнічалі на ўкрыжаванні: «*Былі і жанчыны, якія глядзелі здалёк; сярод іх была і Марыя Магдаліна, і Марыя, маці Якава меншага і Ёсіі, і Саламея*». Паралельнае месца ў Евангеллі ад Матфея 27:56 абвяшчае: «*Сярод якіх была і Марыя Магдаліна, і Марыя, маці Якава і Ёсіі, і маці сыноў Зевядзеевых*.» Каталіцкая энцыклапедыя прыходзіць да высновы, што асоба Саламеі ў Марка 15:40, верагодна, супадае з асобай маці сыноў Зевядзеевых ў Евангеллі ад Матфея. Маці сыноў Зевядзеевых таксама згадваецца ў Евангеллі ад Матфея 20:20, калі яна просіць Ісуса, каб яе сыны селі побач з Ісусам у Божым Валадарстве.

У Евангеллі ад Яна, тры ці, магчыма, чатыры жанчыны згадваюцца пры распяцці; яны называюцца «*Маці Ягоная, і сястра Маці Ягонай, Марыя Клеопава, і Марыя Магдаліна*». (Ян 19:25) Такім чынам лічыцца, што Саломея была сястра маці Ісуса, такім чынам прыходзячыся Ісусу цёткай. Таксама Марыя Клеопава (трэцяя жанчына ў Евангеллі ад Яна) атаесамляецца з Марыяй, маці Якава Алфеева (трэцяй жанчынай ў Евангеллі ад Матфея).

У Евангеллі ад Марка, Саламея згадваецца сярод жанчын, якія ішлі да магілы Ісуса, каб памазаць Яго цела спецыямі. «*Як прайшла субота, Марыя Магдаліна і Марыя Якаўлева і Саламея купілі пахошчаў, каб ісці — намасціць Яго*.» (Марк 16:1) Яны выявілі, што камень быў адвалены, і малады чалавек у белым аддзенні сказаў ім, што Ісус уваскрос, і яны каб расказалі вучням Ісуса, што Ён сустрэне іх у Галілеі. У Матф. 28:1 дзве жанчыны згадваюцца ў паралельным урыўку: Марыя Магдалена і «другая Марыя» — вызначаная раней у Евангеллі ад Матфея 27:56, як Марыя, маці Якава і Ёсіі.

Кананічныя Евангеллі ніколі не называюць Саламею «вучаніцай» Ісуса, у хрысціянскія літаратуры яна, як правіла, апісваецца як «паслядоўніца» Ісуса ў спасылкі на жанчын, якія «ішлі» і «служылі» Ісусу (Марк 15:41).

Зноскі
------

1. 1 2 3  *Никифор (Бажанов)* Иллюстрированная полная популярная библейская энциклопедия в 4-х выпусках, Enciclopédia bíblica popular completa ilustrada em 4 edições — М.: 1891.<a href='https://wikidata.org/wiki/Track:Q4319916'></a><a href='https://wikidata.org/wiki/Track:Q4086271'></a>
2. 1 2 3  *авторы р.* Энциклопедический словарь / под ред. И. Е. Андреевский, К. К. Арсеньев, Ф. Ф. Петрушевский — СПб.: Брокгауз — Ефрон, 1907.<a href='https://wikidata.org/wiki/Track:Q602358'></a><a href='https://wikidata.org/wiki/Track:Q2818964'></a><a href='https://wikidata.org/wiki/Track:Q19908137'></a><a href='https://wikidata.org/wiki/Track:Q1782723'></a><a href='https://wikidata.org/wiki/Track:Q4361720'></a><a href='https://wikidata.org/wiki/Track:Q4065721'></a>

Спасылкі
--------

* 

* Лагатып Вікісховішча На Вікісховішчы ёсць медыяфайлы па тэме Саламея

|  |  |
| --- | --- |
| ⚙️   Слоўнікі і энцыклапедыі | Біблейская · Бракгаўза і Эфрона · Малы Бракгаўза і Эфрона · Britannica (11-th) · Catholic (1907—13) |
| Нарматыўны кантроль | GND: 121281665X · NLP: a0000002875469 · VIAF: 92151776825018012678, 4458159400268419620001 |